Let Dying People End Their Suffering — DignitySA
International NewsLee Last 25 June 2018
International NewsLee Last 29 May 2018 JY LEES NOU TROUE: Cintaine en Carel en die Kaap van liefde
Tussen Kaapstad se wolkekrabbers het die akteurs Cintaine Schutte en Carel Nel hul liefdesbriewe vir mekaar voorgelees. Daar is feesgevier en gedans, gejubel ook. Want toe wen die Springbokke mos die Wêreldbeker op hul spesiale dag.
Hier het ons vir mekaar lief geraak
Ek is só opgewonde.” Cintaine oor en oor voor die groot dag. “Kaapstad is ons stad en ons is liéf vir die plek. Hiér het ons ontmoet, vir mekaar lief geraak en saam ons lewe gebou. Dis boonop een van die mooiste plekke in die wêreld. Ek en Carel is stadsmense, love die vibe, die gons daarvan.
Vanaf Nasdak, op die 26ste verdieping van die Media24-sentrum waar die troue gehou is, kan jy boonop oos, wes, noord en suid die Moederstad in al haar glorie waarneem. En fotograaf Jenni Elizabeth het “koel” stadsfoto’s geneem.
Om by die stadstema te pas was die troue minimalisties en modern. Maar Tafelberg op die agtergrond het vir ’n aardse klap gesorg. Met proteas, die oorheersende blom op die onthaal en in haar ruiker, wat die berg komplementeer. Gaste het hulle met roosblare geseën.
’n Mooi oomblik op die plein voor die Kaapse Burgersentrum langs die Hertzog-boulevard.
Cintaine het eers dae voor die troue besluit om nie ’n sluier te dra nie. “Die eerste ding wat Carel moes sien wanneer ek hom tegemoet stap, was my glimlag wat van oor tot oor strek. Ek wou hom vol in die oë kyk.” Haar donker hare was in ’n poniestert vasgebind om die klem te laat val op die trourok se rug: besonderse kralewerk en lyne wat horisontaal en vertikaal loop.
Cintaine se pa, Bernhard, het haar in sy rolstoel tot by Carel vergesel. Hy wou vooraf weet of haar ma, Hesté, dit nie liefs moes doen nie. “Wát! Ek klim op daai karretjie, of staan agterop as dit nodig is. Ek gaan met jou dans!” was haar spontane antwoord.
Die trougevolg (van links): Petri Wessels, Mirishin Schutte, Roeline Daneel, Willem Botha, Zeané Schoeman, Cintaine, Carel, Lindi Nieuwoudt, Ross Cooper, Nini Conradie, Nanda Hall, Mareli Olivier en Wilhelm van der Walt. Die strooimeisies en blommemeisie se uitrustings het bestaan uit ’n geplooide romp en ’n bloes met ’n sagte, vloeiende mou. Omdat hul rokke in sterk kleure was – mosterd, bruinrooi en smaraggroen – was die strooijonkers se pakke ’n eenvormige swart.
Die 130 gaste het van so ver as Londen (Carel se suster, Nanda Hall) en Viëtnam (Lindi Nieuwoudt, ’n strooimeisie) gekom. Carel se familie is Bloemfonteiners en Cintaine s’n van Gauteng. Op die gastelys was die room van ons plaaslike vermaakbedryf, onder andere Sandra Prinsloo, Albert Maritz en Brendon Daniels. Pedro Kruger het as “troukonsultant” hulle met raad en daad bygestaan. “Omdat ons nie oorspronklik van Kaapstad afkomstig is nie, is ons vriende soos familie,” vertel Cintaine.
Daai einste dag wen die Bokke toe boonop die Wêreldbeker. “Die gelukkigste dag van my lewe. Ons het tot in die vroeë oggendure feesgevier en gedans. En Cintaine ... die mooiste bruid ooit,” sê Carel. “’n Dag vol liefde,” voeg sy by.
Stadsmense in hart en siel. Die hartklop van Waalstraat en kleurryke Bo-Kaapse huise is die perfekte agtergrond vir dié twee se troufoto’s.
Welcome to Africa . . . kondig die Kaapstadse Internasionale Konferensiesentrum aan. Cintaine en Carel aan die onderpunt van Adderleystraat met 130 gaste wat op die dak van ’n stadsgebou op die paartjie wag. Daar waar Tafelberg elkeen innooi
Nel, Carel Nel. Koel-elegant in die St. Georgewandelhal in ’n modieuse donkerbruin pak wat strook met sy voorliefde vir aardse kleure. Sy hemp was eenvoudig wit en sy das dieselfde kleur as die pak
Sprokiesmooi in die Gorgeous George, die boetiekhotel in die hart van die stad. Cintaine se bloospienk rok is romanties én modern. ’n Sagte A-lyn is as basis gebruik, die halslyn hoog, maar gesny om haar sleutelbene te wys. En hoewel die voorkant taamlik kuis is, is die rugkant oop. Daar is kralewerk rondom die styllyne, soos die halslyn en geskulpte laer middellyf, en ’n kombinasie van materiale soos chiffon en tulle gee die romp ’n sagtheid. Guipure-kant skep weer ’n meer boheemse gevoel. Haar treffende oorbelle is handgemaak.
Daar was nie blomme op die tafels nie, maar enkelsteel-proteas het uit die dak gehang. Dit het ’n minimalistiese en moderne stemming geskep wat by die stadsomgewing pas. Cintaine en Carel is albei gek na proteas, wat ook die inspirasie vir die kleurskema was: ’n palet van mosterd, bloospienk, bruinrooi en smaraggroen
Saam met Cintaine se pa, Bernhard, haar ma, Hesté, en suster, Mirishin.
Die groot bruidsruiker het jou na jou asem laat snak. Omdat proteas hard en grof kan lyk, is oop tuinrose en pinksterrose gebruik vir ’n sagter voorkoms. ’n Verskeidenheid loof skep ’n rankerige, vloeiende effek.
Langs Carel staan sy ma, Dalina, en langs Cintaine sy suster, Nanda, ’n “strooijonker”, sy swaer James Hall en hul seun John. Heel links is hul ander seun, Ernest.
Binne Carel se platinum-trouring het Cintaine as ’n verrassing “my vabond” laat graveer, haar troetelnaam vir hom.
Die paartjie het hul eie troubeloftes geskryf, ’n “liefdesbrief aan mekaar”. Jaco Nothnagel, ’n goeie vriend, het die seremonie behartig
Meneer en Mevrou . . . Cintaine se troupant is ’n ewigheidsring van 18 kar.-witgoud met diamante. Dit pas mooi by haar witgoudverloofring met ’n groter ronde en ook kleiner diamante.
Herman Lensing, SARIE se kosredakteur, het die spyseniering gedoen. Die hoofgereg was onder meer rafelvark en -lam, gerookte hoemoes, heuning tzatziki, roosmalvatamaties, spekkrokette en sagte mielietacos. Daar was nie ’ntroukoek nie, maar as verrassing kon gaste self ’n draairoomys by ’n roomysmasjien maak.
Die bruidspaar klink saam met Eben Grobler ’n glasie op die Bokke se Wêreldbekeroorwinning daai einste dag! Met Carel wat wys sy hart is Groen-en-goud.
Aktrise Nadia Valvekens en skrywer Bibi Slippers
V.l.n.r. Akteurs Lindi Nieuwoudt, Mila Guy en Beer Adriaanse.
Aktrise Sandra Prinsloo gesels met regisseur Christiaan Olwagen.
V.l.n.r. Akteurs Wessel Pretorius, Jacques Bessenger en Roelof Storm.
Rocco Pool, stelontwerper, kunstenaar Hannah Lewis, aktrise Mariechen Vosloo en akteur Andrew Laubscher.
V.l.n.r. Akteurs Lea Vivier en Gideon Lombard, en sy meisie, Olga Rademan.
Carel: “De Klerk [Oelofse] was die beste MC in die heelal. Hy het ons van die begin af uitgehaal en ons kon nie ophou lag nie. Hy het selfs ’n kamisjibai-show, ’n ou Japannese teaterstyl, gedoen oor hoe ons ontmoet het en ons verhouding met mekaar,” sê Cintaine
FOTO'S Jenni Elizabeth
’n Mooi oomblik saam met pa Bernhard.
’n Stywe drukkie vir ma Dalina. Carel se pa, Kerneels, is reeds oorlede.
V.l.n.r. Regisseur Nico Scheepers, musikant Pedro Kruger en regisseur Hennie van Greunen drink ’n heildronk. Heel links is Nico se lewensmaat, Mild Vachananda.
Hulle wou ’n “vet party” hê – en dit was.
Trourok: Janita Toerien, 073 663 7624, janitatoerien.co.za
Oorbelle: Jeanne & Co, jeanneandco.com
Bruid en ma van bruid se grimering en hare: Mari Conradie van Mooistemooi, 072 374 7496, mariconradie.com
Strooimeisies se grimering en hare, blommemeisie hare: Eranè Hobbs van Parlor Hair and Make-Up, 021 110 0471, parlorhair.co.za
Bruidegom en strooijonker se pakke: The Tux Tailor, thetuxtailor.com in samewerking met Lena Lisa, info@lenalisa.com, lenalisa.com
Strooimeisies se rokke: Lena Lisa
Blomme en ruiker: Ilsé Louw van Blomstories, 082 095 9222, blomstories.co.za
Proteas: Renate Kirsten van Eureka, 082 339 9831, kirstengroup.co.za
Dekor en meubels: XL Events, 021 556 8687, xlevents.co.za
Fotograaf: Jenni Elizabeth, 066 228 8525, jennielizabeth.com
Bruidspaar en gevolg trek aan; bruidspaar slaap oor: Gorgeous George-hotel, 087 898 6000, gorgeousgeorge.co.za
Witwyn en vonkelwyn: Van Loveren Family Vineyards, 023 615 1505, vanloveren.co.za
Rooiwyn en rosé: Hermanuspietersfontein, 028 316 1875, hpf1855.com
Verloofring en troupante: Daneel Diamond Manufacturers, 021 887 1108, daneeldiamonds.co.za
Videograaf: Epitome, 083 279 3194, thisisepitome.com
Beligting: Multi-media Event Trading, 021 001 8863, multi-media.co.za
Instax-foto’s: @Instaxsa, #Instaxsa, 011 430 5400, instaxsa.co.za
Meer oor: carel nel| cintaine schutte